གནམ་གྲུ་ནུབ་ཕྱོགས་སུ་འཕུར་བ་དང་མཉམ་དུ་ཉི་མ་ཤར་ཕྱོགས་སུ་ལུས་པའི་སྣང་བ་ཞིག་གིས་ང་རང་མཛེས་པའི་ཡང་རྩེ་ཞིག་དང་གྱེས་ཏེ་བར་ཐག་ཇེ་རིང་ནས་ཇེ་རིང་ཡིན་པའི་གདུང་ཚོར་དྲག་པོ་ཞིག་སྐྱེས་པ་དེས་ངའི་སེམས་པ་རྨང་ནས་བཞུས།ངའི་ཚོར་བ་ཞིག་ལ་རང་གིས་ཉི་མ་བསྐྱུར་བཞག་བསམས་མོད།དེ་ནི་རྟོག་པ་ལྟར་སྣང་ཞིག་སྟེ།དོན་གྱིས་ཉི་མ་ལུས་པ་ག་ལ་ཡིན།ང་དང་ང་ལྟ་བུའི་གྲངས་མེད་སེམས་ཅན་མང་བོ་གཟུགས་མེད་པའི་དུད་སྨུག་ལྐོག་གྱུར་པ་ཞིག་ཏུ་མགོ་འཐོམས་འདུག་པ་ནི་ཇི་འདྲའི་སྐྱི་གཡའ་བ་ཞིག་རེད་ཨང་།བླང་དོར་གྱི་བློ་མིག་ལྡོང་བའི་ང་དང་ང་འདྲ་བའི་མདུན་ན་ཉི་མ་གསེར་གྱི་ལེར་ཤར་འདུག་པའང་མཐོང་དཀའ་བ་མིན་ནམ།རྩོམ་འགན་པ།རྟ་མགྲིན